 ****

****

**ΕΠΙΜΕΛΗΤΗΡΙΟ ΧΙΟΥ**

Ταχ. Δ/νση : Φιλ. Αργέντη 8 Χίος, 16 Μαρτίου 2017

 82 100 - Χίος Αρ. Πρωτ: 172

|  |
| --- |
| Προς: κα Έλενα Κουντουρά Υπουργό Τουρισμού  |

Τηλ. : (22710) 44330, 44331

Φαξ : (22710) 44332

e-mail : epimelit@otenet.gr

Ιστότοπος : www.chioschamber.gr

**Θέμα : Υποβολή προτάσεων με στόχο την περαιτέρω τουριστική προώθηση- προβολή των νησιών που δέχθηκαν πιέσεις**

Αξιότιμη κα Κουντουρά

Όπως πολύ καλά γνωρίζετε οι συνθήκες που έχουν δημιουργηθεί κατά το τελευταίο χρονικό διάστημα εξαιτίας του μεγάλου αριθμού εγκλωβισμένων προσφύγων και μεταναστών που βρίσκονται στη Χίο σε συνδυασμό με την δυσμενή οικονομική συγκυρία έχουν επιφέρει σημαντική βλάβη σε ένα μεγάλο φάσμα επιχειρηματικών δραστηριοτήτων αλλά αναντίρρητα έχουν **πλήξει καίρια το τοπικό τουριστικό προϊόν** (ακυρώσεις διανυκτερεύσεων, ακυρώσεις προσεγγίσεων κρουαζιερόπλοιων , συρρίκνωση τουριστικής περιόδου, ακυρώσεις συνεδρίων, μηδενικές πτήσεις charter για το 2017 κ.α.) ενώ αυξάνεται –επικίνδυνα- ο βαθμός εξάρτησης από την αγορά της Τουρκίας .

**Το εισόδημα που προέρχεται από τον κλάδο του τουρισμού έχει σημαντικά συρρικνωθεί βυθίζοντας συνολικά το τοπικό επιχειρείν, ενώ όλα τα μηνύματα «δείχνουν» σοβαρότατη κάμψη στις κρατήσεις για τη φετινή τουριστική σεζόν.**

Η κρισιμότερη ανάγκη είναι η άμεση «αναστροφή» της εικόνας του νησιού, η οποία έχει πληγεί σοβαρότατα από τις πολυεπίπεδες συνέπειες του προσφυγικού.

**Σε συνέχεια της από 9ης Μαρτίου επιστολής σας αναφορικά με την υποβολή προτάσεων με στόχο την περαιτέρω τουριστική προώθηση- προβολή των νησιών που δέχθηκαν πιέσεις, παραθέτουμε τις προτεινόμενες ενέργειες τις οποίες σας καλούμε να αναλάβετε ώστε να αναστραφεί το δυσμενές κλίμα :**

• Ενίσχυση Τουριστικού προϊόντος : Χρηματοδότηση μελετών με στόχο την εκπόνηση strategic marketing plan για τους νησιωτικούς προορισμούς (επιλέξιμοι δικαιούχοι: Επιμελητήρια)

• Διαφημιστική προβολή νησιών : Χρηματοδότηση σύγχρονης διαφημιστικής προβολής νησιών σε αγορές –στόχους.

• Χρηματοδότηση Συμμετοχής σε Εθνικές και Διεθνείς Εκθέσεις.

• Χρηματοδότηση fam trips ξένων δημοσιογράφων και τουριστικών παραγόντων.

• Ανάπτυξη εκπαιδευτικού τουρισμού σε συνεργασία με Υπ. Παιδείας.

• Χρηματοδότηση media buying σε Ελλάδα και εξωτερικό (επιλέξιμοι δικαιούχοι: Δήμοι –Επιμελητήρια και Περιφέρειες)

• Θέσπιση Ειδικών προγραμμάτων Κοινωνικού Τουρισμού

• Χρηματοδότηση Επιχειρηματικών Αποστολών και αξιοποίηση δικτύου Enterprise Greece (σε συνεργασία με τοπικά Επιμελητήρια) με στόχο την ενίσχυση της εξωστρέφειας των νησιωτικών επιχειρήσεων.

• Παροχή προσωρινών κινήτρων στις αεροπορικές εταιρείες που πετούν στη Χίο από το εξωτερικό, είτε με τη μορφή συνδιαφήμισης, είτε με τη μορφή μείωσης ή και κατάργησης των φόρων αεροδρομίου για τους επιβάτες, προκειμένου να αντισταθμιστεί το αυξημένο κόστος που προκαλείται από την υστέρηση των υποδομών του αεροδρομίου της Χίου.

• Κατάργηση τέλους διανυκτέρευσης για καταλύματα Βορείου Αιγαίου

Παραμένουμε στη διάθεσή σας για οποιαδήποτε διευκρίνιση επί των προτάσεων μας.

**Ο Πρόεδρος του Επιμελητηρίου Χίου**

 Γεώργιος Γεωργούλης

*Χίος, το Νησί της ΜΑΣΤΙΧΗΣ*